Mera naam Oliver Queen hai.
Paanch saal aik jahannumi jagah par guzarnay ke baad,
main aik hi maqsad liye waapis aaya hun. Apnay sheher ko bachanay ke liye.
Lekin main apni zimedari
aur apnay betay ki maa se kiye gaye waaday ko pura naa kar saka.
Tou main nay sab se behtareen shakhs se madad talab ki.
Uska naam John Diggle hai aur wohi Green Arrow hai.
Ab tak Arrow mein...
Kya meray imtehan se pehlay aap meri aur taiyaari kara dengi?
-Tum se jald mulaqat hogi. -Woh kaafi achi hain.
Tumharay sath se uski zindagi behtar hogi bilkul jis tarah meri behtar hogai hai.
Cayden James duniya ka sab se maahir hacker hai.
Aatth maheenay pehlay usay A.R.G.U.S. nay uthaaya tha,
aur usay baghair kisi wajah se qaid kiye rakha hai.
Us par tashaddud aur naa jaanay kya kuch horaha hai.
Helix abhi Cayden James ko nikaalnay wali hai.
-Aik... -Dou...
Teen.
Aur Laurel us waqt tak mari nahi thi jab hum nay usay Lian Yu par dhoonda tha.
Kya tumhein sharaab khareed kar dun?
Whiskey. Baghair kuch milay huwe.
Kya tum kisi ka intezar kar rahi ho?
Ajeeb tou nahi lagega agar main tumhara naam lungi tou?
Main is baar jaanay dunga.
Aur tum yahan kya kar rahay ho?
Dekh kar lagta hai ke tum hisaab kitaab kartay ho.
Pooray din computer kay saamnay bethtay ho aur yahan thakaawat dur karnay aaye ho.
Tum nay mujhe sahi pehchaana.
Shayad bartender bhool gaya ke tum nay kya mangwaaya tha.
Main nay kuch behtar socha hai.
Lagta hai ke mujhe tumhara khufiya raaz maalum hogaya hai.
Aray, woh bas...
Agar tum bhi kisi ko nahi batao gay tou main bhi nahi bataungi.
Theek hai.
Tumhein mera raaz pata chal gaya hai. Aur ab...
mujhe bhi apna koyi raaz batao.
Theek hai.
Agar tum waada karo ke kisi ko nahi batao gay.
Main apnay tah-e-dil se tum se waada karta hun.
William nay tumhari tie chun kar acha kaam kiya.
Haan. Woh kaafi pur josh tha. Aaj khaanay par bhi aana chahta tha.
Main nay usko bataaya ke aaj raat Raisa uski date thi.
Aray, woh bhi khush qismat larki hai.
Kya ab...
Kya ab humein teen saal hogaye hain aisay bahar khaanay par aaye huwe?
Haan, umeed kartay hain ke ye pichhli waali date se behtar hi ho.
Mujhe lagta hai ke achi jaayegi.
Acha buri nazar mat lagao.
Us darwaazay se naqaab posh musalah afraad ghus saktay hain
aur woh humari pehli date se behtar hosakta hai.
Haan, woh sirf isliye kyunke hum maaray jaanay waalay nahi thay.
Aur isliye bhi kyunke main taiyaar nahi tha.
Jis tarah main ab taiyaar hun.
Kher, ab tou waqt bhi munaasib hai.
-Mr. Mayor? -Jee?
Main khalal daalnay keliye maazrat chaahti hun.
Main bas bataana chaahti thi ke main
vigilante kay khilaaf shuda referendum kay khilaaf intikhaab karungi.
-Aray, ye sun kar bohat khushi huwi hai. -Kya tum dounon waapis sath ho?
Kitna haseen jorra hai.
-Bahar haal, khaanay se lutf andoz hon. -Shukriya.
Intikhaab karna mat bhuliye ga, theek hai?
-Kya ye kehalwaanay kay paisay diye thay? -Mera is baat se koyi lena dena nahi hai.
Ab tou main naazim ki girlfriend hun tou kya ab mujhe kam tax ada karna parega
ya phir kya adaalati hukaam ki zimedaari se bach sakungi?
Main tumhein aik samaaji taqreeb mein chalnay keliye puchhnay wala tha.
Agar tum yehi shakal banaye rakho gi tou main tumhein bata nahi paaunga.
Nahi. Maaf karna. Baat bas ye hai ke...
Overwatch hotay huwe aur Curtis kay sath kaam shuru kar kay...
Ye puraanay jesa lekin naya rishta hai.
Shayad hum...
kuch cheezoun mein aasaani kar saktay hain.
Haan, zarur, zarur.
Mujhe woh kaam akailay karnay pasand hain.
-Haan, tum jhoot bol rahay ho. -Main mazaaq kar raha hun.
Mujhe...
Mujhe bohat khushi hai ke tum masroof ho
aur Curtis kay sath kaam shuru karnay kay baaray mein tou purjosh bhi hun
kyunke sach kahun tou
aisa zaruri hai ke tumhari zindagi ka koyi aur bhi maqsad ho jo ke sirf...
Team.
Haan.
Nahi, mera matlab...
team ka paigham aaya hai.
-Tum khud ko aisa hi mehsus karti ho na? -Haan.
Mujhe maaf karna.
Jao.
Kya chal raha hai?
Sharaab khaanay kay bahar laash mili hai. Dina SCPD kay sath jaye waqiya par hain.
Ye shakhs jab laaya gaya tha tou pehlay hi mar chuka tha.
Doctors nay maut ki wajah androoni khoon ka behna bataya hai
lekin aisi laash ko tou main aik mile dur se hi pehchaan sakti hun.
Kaan se aik inch kay faaslay par zor daar cheekh ka nateeja hai ye.
-Bohat takleef deh baat hai. -Laurel hosakti hai.
Gawahon nay is shakhs ko aik kaalay baalon waali aurat kay sath nikaltay dekha tha.
Shayad Laurel nay wig pehan rakhi thi?
Gawahon kay muttabiq woh bahar jaatay huwe bohat qareeb horahay thay.
Tum logon ka kya khayal hai? Black Siren ab Black Widow ban gai hai?
Kyunke pehlay woh qareeb hoti hai aur phir qatal karti hai?
Shukriya, Dinah. Hum is maamlay ko dekhtay hain.
Maqtool aik muhaasib tha jiska naam Jackson Klimavich tha.
Iska koyi mujrimana record nahi hai,
nagawaar si naukri thi aur Upswipz par bekar si profile hai.
Woh shaadi shuda tha tou sab kuch itna nagawaar nahi ho sakta.
-Nagawaar aur ghatiya. -Maaf karna.
Main intikhabaat kay jaizay mein Lance ki madad karwa raha tha.
Star City ki awaam mein se 70 feesad log
vigilante kay khilaaf qaanoon saazi kay khilaaf kharay hain.
Itna kuch khilaaf bol kar bhi sirf 70 feesad log humara sath de rahay hain.
Lekin is shehar keliye humari team nay jo kuch kiya hai uskay baad...
Tumhein laga ke ziada awaam sath hogi.
Kya khabar hai?
Shaitaani Laurel nay aik shakhs ko warghala kar uska qatal kar diya.
-Kyun? -Humein yehi tou pata lagana hai.
Pehlay tou humein usay dhoondna hoga. Laurel ki bohat baatein horahi hain.
Haan, hum us kaam par hi lag rahay hain.
Kaam se yaad aaya, kya tum nay humaray inzimaam kay khaakay bhejay?
Humara kaam shuru karnay keliye?
Woh kaaghzaat jiski bina par hum kaam shuru kar saktay hain?
Uff, meray Khudaaya. Woh meri maiz par aik khaaki lifhaafay mein hain
aur bas unko bhejnay ki dair hai.
Main bas Oliver ko bata hi rahi thi ke aik sath kitnay kaam karnay hain.
Kya kaha, tum uskay sath thi?
Jab tumhara paigham mila tha hum khaana khaa rahay thay.
-Felicity... -Nahi, kaam zaruri hai. Koyi baat nahi.
Nahi, ye sab meri ghalti hai. Main nay aik laash ki wajah se tumhein tang kiya.
-Tum kuch meetha khaanay waapis chali jao? -Aray, nahi.
-Humein buri Laurel ko dhoondna hai. -Nahi.
Main us buri Laurel ko dhoond lunga.
Tum jao aur waapis se apnay mard kay paas jao.
-Pakki baat? -Kya tum mazaaq kar rahi ho?
Main tumharay mard kay sath hota tha.
Tum dounon ko waapis sath milanay mein mera haath hai.
-Nahi. Tum zabardast ho. -Main bohat khoob hun.
-Kher... -Kya ye ab purana hogaya hai?
-Mujhe pasand hai. -Tumhein pasand hai?
-Haan, bahar haal... -Theek hai. Ab jao.
Aakhir kaar tum aagaye. Mujhe laga ke main puri raat yahan kharay intezar karungi.
Sabar kay hi zariye jungein jeeti jaati hai, Miss Lance.
Bahar haal, pehli larai khatam ho chuki hai.
Mujhe nahi pata ke tum khufiya tor par kya pehli dafa mil rahay ho
lekin aisay muqaam par aksar log shukriya kehtay hain.
Is samaan keliye?
Ya phir laash ko chhornay keliye takeh police dhoond paaye?
Tafteesh keliye koyi gawaah chhornay se tou behtar hi hai na.
Kya koyi shuba hai?
Ya koyi khadsha hai ke ab kya hoga?
Hargiz nahi.
Is se koyi masla khara nahi hoga.
Sun kar khushi huwi.
Agli dafa milnay tak alvida.
Khaanay par chhor jaanay keliye maafi chaahti hun
lekin ab main ghar par hun tou agar kuch meetha khaana chaahtay ho tou aajao.
Haan. Haan, ye mashwara meray dil se nikla hai.
Theek hai, achi baat hai. Tum se jald mulaaqat hogi.
Achi koshish thi lekin main...
Alena?
Kya tum humla karnay se pehlay elaan karti ho?
Tum meray ghar mein kya kar rahi ho?
Kya tumhein lagta hai ke aik computer hacker keliye
darwaazay kay taalay ko kholna mushkil hoga?
Mera matlab, tum yahan kya kar rahi ho?
Mujhe tumhari madad chaahiye hai.
-Tumhein ya phir Helix ko? -Kya koyi farq parta hai?
Maan lo ke farq parta hai.
Tumhein ye chott kis nay lagai?
Cayden James nay.
Woh kuch bhayaanak kaam kar raha hai jis se puri duniya ko nuqsaan pohanchega.
Aur usko roknay keliye mujhe tumhari madad chaahiye hai.
Cayden James ko A.R.G.U.S. ki hirasat se nikaalnay mein tumhari madad ki thi.
Main nay apnay doston, apni team ki baat nahi maani
kyunke tum nay kaha tha ke Cayden James aik acha aadmi tha.
Tum nay isliye madad ki thi kyunke Cayden Adrian Chase ka pata lagwa sakta tha.
Aur usnay apna kaam pura kiya.
Tou phir woh mujrimaana mansooba bandi kab se karnay lag gaya?
Mujhe nahi pata, shayad aatth maheenay
A.R.G.U.S. ki hirasat mein rehnay ki wajah se.
Usko aik container mein band karay rakha tha, Felicity.
Naaqus ghizaayat, apnay jazbaat se mehroom hona.
In sab ki wajah se woh toot gaya hai.
Phir tou usay kisi achay se khaith mein hona chaahiye tha
bajaye ke woh duniya ko khatam karnay ki soch raha hai.
Aur mujhe kaisay ilm hoga ke tumhara yahan aana uskay mansoobay ka hissa nahi hai?
Kyunke jo woh mansooba bandi kar raha hai, main uska saath nahi de sakti, Felicity.
Main hacking ki himaayat zarur karti hun lekin main jalaad nahi hun.
Tumhein lagta hai ke uska iraada duniya ko nuqsaan pohanchaanay ka hai?
-Kaisay? -Mujhe nahi maalum uska kya mansooba hai.
Lekin mujhe mutaasira logon ki taadaad ka andaaza dikha tha
jo ke kam az kam chaar feesad mulhiqa nuqsaan hoga.
Kis cheez ka chaar feesad hoga?
Puri duniya ki aabaadi ka.
Ye tou taqreeban 30 crore ki aabaadi hai.
Uska server hack karnay se shayad uskay mansoobay ka pata laga sakengay.
-Acha, woh abhi hai kahan? -Corto Maltese mein.
Lekin main yahan isliye aayi thi kyunke...
mujhe samajh nahi aaraha tha ke aur kahan jaun.
Kya tum meri madad karo gi?
CURTIS KA PAIGHAAM Laurel nay aik aur laash phaink di
Hum nay Cayden James ko chhurwaaya tha, Alena.
Zaahir hai main tumhari madad karungi.
Pehli jesi soorat-e-haal lag rahi hai.
Kya Laurel pehlay iskay bhi qareeb huwi thi?
Ye qaanooni tor par tafteesh ka sawaal hai.
Marnay ki wajah bhi wohi hai. Ye zarur Laurel hi hai.
Haan, iska qatal bhi us hi andaz mein huwa hai
aur is aurat ki zindagi bhi pehlay shakhs ki tarah bekaar hai.
College kay kutab khaanay ki zimedari thi jo ke aur bekaar kaam hai.
Laurel shayad shoq pura kar rahi hai. killing for sport.
Woh aisi hai tou nahi.
Black Siren us jesi Laurel nahi hai jo tumhein yaad hai.
Uski talaash kahan tak jaari hai?
Jaaye waqiya par maujood CCTV camera se kuch bhi kaam ki cheez nahi mili.
-Forensic se bhi koyi jawaab nahi aaya. -Aur Felicity kahan hai?
Main nay usay paigham bheja tha lekin jawab nahi aaya.
Theek hai. Chalo sarkon par dhoondtay hain.
Laurel ka pata laganay mein koyi tou madad kar paayega.
Aur mera kya?
Mujhe bhi sarak par chalna hai aur kuch buray logon ki pittai bhi.
Curtis, Felicity bata kar nahi gai hai aur yahan par kisi ki zarurat hogi.
Khud ko us kaam mein masroof rakho.
Lekin main usko dhoondnay mein hi masroof raha tha.
CURTIS
-Yahan se aagay nahi barh raha. -Tum nay sub-array ko chhaira tha?
-Haan. -Acha aur kya pata...
Haan, lekin bohat chalaaki se mehfuz banaaya hai.
Is kay hifazati iqdaamaat tou bilkul...
-Shaandaar karigari hai. -Main naqabil-e-dukhool bol rahi thi.
Lekin, haan, woh bhi hai.
Sirf Cayden hi apnay system mein daakhil hosakta hai.
Uff, meray Khudaaya, tum tou aqalmand ho.
Tum bohat aqalmand ho.
Humein Cayden kay system ko yaqeen dilaana hoga ke hum Cayden hi hain.
Ye tou woh baat kehna huwi ke mujhe 1000 arab dollar chaahiye hain.
Nahi, humein Cayden kay system se kaam chalaana hoga.
Bataaya tou tha ke woh Corto Maltese mein hai.
Haan lekin Helix tou yaheen hai.
Hum us jagah ka safaaya kar chukay hain, Felicity.
Aur taaron ka kya? Woh jo digitat buniyaadi dhaancha hai?
Woh tou malkiyat ka hissa hai.
Cayden nay hi usay ijaad kiya tha. Woh hum nay waheen chhor diya tha.
Haan woh kaam aajayega, chalo samaan ikhatta kartay hain.
Kya us mein ghost drive bhi shaamil hai?
Kyunke Cayden kay system ko samajhnay keliye humein zarurat paregi.
Main aik shakhs ko jaanti hun.
Ye sab kya hai?
Main aur Curtis aik kaam shuru karengay tou ye uska hi samaan hai.
Chalo, tumharay liye achi baat hai.
-Kya tumhein imdaad mil rahi hai? -Ibtidaai paisay hain
woh bhi Palmer Tech par kiye kaarnaamon ki wajah se milay thay.
Agar pata hota ke karobaar shuru karungi tou aur kaarnaamay karti.
Hum kuch Smart-Home jesa kaarobar soch rahay hain.
Tum mazaaq kar rahi ho naa.
Tum nay Helix ko chhora...
Mujhe Helix se nikaala gaya tha. Tum nay nikaala tha.
Ghar kay samaan bananay keliye? Mujhe laga tumhein duniya badalni hai.
Mujhe laga aisa tumhein karna hai lekin dekho tumhari kya naubat huwi.
-Maaf karna, woh main nahi... -Nahi.
-Humein jaana chaahiye. -Humein jaana chaahiye.
Kya sab theek hai?
Oliver.
Hello. Tum yahan kya kar rahi ho?
Tum nay mujhe bulaaya tha.
Aray haan.
Ye yahan kya kar rahi hai?
Hello.
Main bas us taraf chali jaati hun.
Theek hai, andar aajao.
Mujhe pata hai tumhein "Main nay kaha tha" bolna bohat pasand hai.
Nahi, tumhari ab yehi zindagi hai.
Tou isko Christmas se pehlay ka tohfa samjho.
Cayden James aik bura shakhs hai aur kuch khatarnak mansooba bandi kar raha hai.
Kya tum us par bharosa kar sakti ho?
Bharosa tou nahi keh saktay.
Tou jahan kaheen tum jaa rahi ho, main bhi chalunga.
Nahi. Ab tumhari aisi zindagi nahi rahi.
Kam az kam team ko tou apnay kaam ki itilaah karo.
Main kar dungi. Main raastay mein unhein itilaah de dungi.
Aur aik dafa kaam khatam hojaye tou phir hum khaana khatam karengay.
Kuch meethay se shuru kartay huwe. Alena.
Mujhe nahi pata tha tum dounon wapis sath hogaye ho.
Haan, hum zarur sath hogaye hain.
Maaf karna.
-Ye lo. -Aray shukriya
Main bohat garbar kar jaati hun.
Pareshan mat ho, mujhse bhi aisa hojata hai.
Mujhe tumharay jootay pasand hain. Ye bohat achay hain.
Khaal banwaye hain.
Larkiyan bhi khaas jootay pehan kar kamaal kar sakti hain na?
Haan bilkul.
Mera naam wese Dinah hai.
Mera naam Jenny hai.
Tum se mil kar waaqai khushi huwi hai.
Najaanay main nay is baaray mein pehlay kyun nahi socha tha.
Laurel ki cheenkh terahertz ki hudood mein goonjti hai
jo kay geography kay muttabiq pata lagai jaa sakti hai.
Kya us mein se aik baat meray samajhnay ki thi ya tum khud se baat kar rahay thay?
Maaf karna. Aasaan lafzon mein,
mujhe buri Laurel ko dhoodnay ka tareeqa mil gaya hai
aur woh uski zor dor cheenkh ki madad se.
Matlab jab woh chilaaye gi tou hum usay dhoond sakengay.
Haan. Lekin bas masla ye hai ke is se zaahir hoga ke koyi museebat mein hai...
-Bilkul sahi waqt baat ki. -Haan.
Iska matlab us nay abhi istemal ki hai?
Kis taraf hai?
Aik parking ki jagah mein hai jo ke Marleau aur Hainesly kay beech mein hai.
Main John aur Rene ko bataati hun.
Teesri manzil khaali hai.
-Chohti manzil par koyi nahi hai. -Pehli manzil khaali hai.
Siwaye aik pyaari si Corvette gaari kay jo koyi yahan chhor kar chala gaya.
Is taraf aao.
-Humein pohanchnay mein dair hogai. -Dar asal tum theek waqt aai ho.
Shayad meri ghalti thi jo itna waqt barbaad kiya.
Baat bas ye hai...
Woh itni khubsurat si thi.
Main uska haath pakarna chaahti thi lekin phir usay marna para.
Tum aik paagal kutiya ho.
Is se meray jazbaat ko thhais pohanchta hai.
-Woh jaa chuki hai. -Uska pata laganay mein acha kaam kiya.
-Dair se aanay ki shaabaashi mat dena. -Theek hai.
Aray, tum mujhe kapray badalnay keliye bolti tou sahi.
Tum zabardast lag rahi ho.
Kya hum yahan difaah keliye aaye hain ya phir nashay kar kay mazay lenay kay?
Chaaho tou dounon kar sakti ho.
Sodaagar ka naam Amnesiac hai.
Lekin mujhe nahi pata ke usay kaisay dhoondengay.
Bahar haal...
Aray! Badtameez.
Shayad us darwazay se jiska tahafuz teen daraonay aadmi kar rahay hain?
Inka andaaz dostaana lag raha hai.
Hello.
-Kya tum bhattak gai ho? -Nahi hum yahan milnay aaye hain.
-Amnesiac se. -Haan.
Abhi milna hai.
-Acha, pichhli martaba... -Shayad andar nahi jaana chaahiye.
-Aray! -Apnay haath hattao!
Aray dehaan se, ganjay aadmi!
Meray gunday sathiyon ka maaf karna.
Main inkay zoq o jamaal ki inhein ujrat deta hun.
Kya tum Amnesiac ho?
Is idaaray ka maqsad bhi wohi hairaani dena hai jo tumhein abhi huwi.
Ab batao tum yahan kis silsilay mein aayi ho?
Humein aik ghost mirror drive darkaar hai.
-Kis silsilay mein? -Woh humara matlab hai.
Aur ghair kaanooni tech bechnay se mujhe matlab hai.
Aur mera kaarobar baghair qaanooni uljhao mein phansay chalta hai.
Tum dounon har tarah se jaasoos lagti ho.
Bahar haal...
Aray, nahi! Goli mat chalaana! Ye main hun!
Oliver?
-Kya tum theek ho? -Nahi!
Tum yahan kya kar rahay ho?
Tumhari hifazat keliye aaya hun. Main nay un gundon ko tumhein uthaata dekha tha.
Haan. Woh gunday mujhe is shakhs kay paas laa rahay thay
jo humein woh cheez deta jis se hum Cayden James ko roktay.
Lekin ab woh aisa nahi karega kyunke tum nay uski buri haalat kar di hai.
Uff Khudaaya.
Tum nay sab bighaar diya.
Usko shak tha ke tum jaasoos ho.
Agar mujhe aaj raat tumhari madad nahi chaahiye thi
tou iska matlab ye nahi ke mujhe ye akelay karna tha.
Mujhe tumhein mehfuz rakhna tha.
Main tumhein mehfuz rakhna chaah rahi thi.
Tum par har waqt FBI ki nigraani hai.
-Agar tumhein koyi dekh leta tou? -Main sambhaal sakta hun.
Lekin main naa ye sambhaal sakta hun na bardaasht kar sakta hun
ke tum aik mujrim ka baghair backup peecha karo.
Main ye samajh sakti hun. Lekin mujhe abhi backup nahi chaahiye tha.
Jis cheez ki mujhe zarurat hai...
Mujhe aik ghost mirror drive ki zarurat hai.
Aur in sab kay aanay se pehlay mujhe yahan se Alena ko bahar nikaalna hai.
-Felicity... -Is baaray mein baad mein baat karengay.
-Aik aur bezaar shakhs. -Murda shakhs ki itni beizzati?
Aray, woh sahi keh raha hai.
Koyi taaluq nahi, na paison ki baat
in teenon shakhs ko bewajah maarnay ka koyi faida bhi nahi dikhta hai.
Inko bewajah nahi maara gaya tha.
Teenon maqtoolon ki autopsy report aakhir kaar aagai hai.
Teenon log sirf aam log nahi thay balkeh in mein aik cheez aur bhi milti thi.
Teenon kay haathon par Dimotex 75 maujood thi.
Dimotex mein chipkan maujood hoti hai.
Woh logon ki ungliyon kay nishaan nikaalnay keliye istemaal hota hai.
Laurel ungliyon kay nishaan chura rahi thi.
Koyi bhi in teen aam logon ki ungliyon kay nishaan ka kya karega?
Aur main murdon ki beizzati karta hun?
Woh log sirf aam log nahi thay.
Woh ghayab thay. Bekaar naukriyan aur kisi se taaluq nahi rakhtay thay.
Inko dekh kar bas ye heraani hoti hai ke ye heraan-kun kyun nahi hain.
Tum kya keh rahay ho, hoss? Mera matlab hai, boss.
Kya pata in logon ka pas-e-manzar aisa banaaya gaya ho?
Inko awaazaar dikhaya gaya hai. Takeh ye nazroun mein naa aaye.
Tumhara matlab ye kisi kisam kay jaasoos ho saktay hain?
Ye kuch bhi ho saktay hain.
Lekin ye jis se bhi nimat rahay hain woh itna khatarnak hai
-ke inhein bhains badalna para. -Jaan kar acha lagega.
Is tarah pata chal jayega ke Laurel ka agla shikaar kaun hoga.
Kya koyi andaaza laga sakta hai?
Main ye andaza nahi laga sakta ke woh kahan jaa rahi hai
lekin shayad ye pata kar sakun ke woh kahan maujood thi.
Uskay cheekhnay ki goonj se hawa mein lehar reh jati hai.
Shayad main un muqaamaat ka pata laga paun jahan Laurel ja chuki hai
aur shayad koyi tarteeb bana paayein.
Shayad ye bhi pata chal jaye ke woh kis jagah humla nahi karegi.
Tum nay chaar martaba "shayad" kaha hai lekin main maan leta hun.
Us doraan main Felicity se raabta karnay ki koshish karta hun.
Sirf wohi in maqtoolon ka parda faash kar kay
inki haqeeqi pehchaan bator hacking bata sakti hai.
Waah, tum nay tou is jagah kay mohol ko badla hi nahi hai.
Cat-5 us taraf aur wahan laga sakti ho.
Haan.
Aik second ruko. Hello, John.
Aray, kya tum nay chhuttiyon par jaanay ka mansooba bana liya?
Aray, nahi. Maaf karna. Main aik maslay mein phans gai thi.
Haan, Curtis nay kaarobar shuru karnay ka bataaya tha.
Nahi. Ye woh masla nahi balkeh Cayden James se mutaaliq hai.
Aur abhi tum se is baaray mein baat karnay ka waqt nahi hai
lekin tum theek thay aur main ghalat thi usay A.R.G.U.S se chhurwaanay par.
-Felicity, suno... -Main abhi Helix par hun.
Main bas jaldi se kaam nimtati hun.
Main waada karti hun bohat jald bunker pohanch jaungi.
Theek hai, lekin jaldi aajana. Tumhari zarurat hai.
Haan, theek hai.
Kaam hogaya!
Itna shayad bolnay se faida mil hi gaya.
Theek hai, Laurel ki goonj ka peecha kiya hai
jis se aik gumaan zaahir huwa hai
jo mujhe mukhlatif jagahon kay cameras se haasil huwa hai.
Curtis, ye kam batao ke kaisay huwa, aur batao karna kiya hai.
Mujhe Laurel kay kaam kay tikhaanay ki mumkina jagah pata chali hai.
Aik keyhole satellite par laga raha hun.
Aur ye kitni dair pehlay huwa tha?
Dus second pehlay ki.
Kya koyi us shakhs ko jaanta hai?
SHANAAKHT HOGAI HAI LAUREL LANCE
Aur is shakhs ko?
-Kabhi dikha nahi. -Main nay dekha hai.
Humein jaana chaahiye. Felicity khatray mein hai.
Yahan aik file par "Arclight" likha hai.
Shayad kisi code ka naam hoga jis keliye James mansooba bana raha hai.
Ab sawaal ye hai ke kya mansooba hai?
Tumhein Corto Maltese mein hona chaahiye tha.
-Kya ye Cayden James hai? -Nahi, Miss Smoak.
Main Cayden James hun.
Aakhir kaar tumhein jaan kar khushi huwi hai.
Agar tum soch rahi ho ke main yahan kyun maujood hun
tou ye koyi puraani yaad nahi hai.
Iski wajah tum khud ho.
Corto Maltese mein humari guftugu kabhi khatam nahi huwi thi.
Aur tumhein laga ke main wahan hun.
Kyunke tum meray phone ka peecha kar rahi thi.
Mujhe thais pohanchi thi. Waqai mein.
Tumharay dhokay se itni nahi pohanchi jitni tumhari saadgi se
kyunke mujhe laga tha tum bohat honehaar ho.
Maaf karna, Miss Smoak.
Maaf karna lekin tum bator jaamid nuqsaan jaani jaogi.
Itni qaabliyat ka ziyaah hoga.
Jitna hosakay insaani lagna chaahiye hai.
Sirf aik goli lagegi.
Tumhein pata bhi nahi lagega.
Jhuk jao!
Tumhein kaisay pata humein madad darkaar thi?
-Main shikayat nahi kar rahi hun. -Felicity.
Alena. Alena!
Ambulance ko bulao.
Meray sath raho. Meray sath raho.
Meray sath raho. Alena.
Kaafi bura huwa hai.
Alena?
Ab woh kesi hai?
Behtar hai.
Aglay chand ghanton mein uski haalat ka pata chalega.
Main nay uskay ICU kay kamray se internet munqatah kardiya ke agar Cayden
uskay kamray ka aalat ko hack karna chahay tou woh aisa kar na sakay.
-Aray, kya tum theek ho? -Kya main theek hun?
Main nay aik hunarmand pagal ko qaid se chhurwaaya
jo bazaahir aik nafsiyaati Laurel kay sath mila huwa hai?
Kya main theek hun ke apni aankhon kay saamnay waalay shakhs ko pehchaan na saki
aur ab Alena kay marnay ka khadsha hai?
Tumhein kya lagta hai?
Maaf karna.
-Main tum par ghussa nahi hun. -Mujhe pata hai.
Lekin abhi humein tumhari zarurat hai.
Haan mujhe pata hai. Curtis?
Sab taiyaar hai. Jaisa tum nay kaha waisa hi hai sab.
Main nay kaam thora aasaan kar diya takeh tum apna kaam kar sako.
Main Cayden ki wajah se ye pehlay nahi kar paai thi.
Theek hai. Main ab ghus chuki hun.
John theek keh raha tha.
Unki shanaakht chhupi huwi thi kyunke woh bohat eham hain.
John nay kaha tha ke woh kisi tarah kay jaasoos hosaktay hain.
Haan, kuch aisa hi.
Ye teenon Access Managers thay IDND mein
jo ke International Domain Name Directory hai.
Chali sirf ye sochtay hain ke sirf tumhein aur Felicity ko pata hai ke woh kya hai.
Internet mukhtalif domain names par mubni hai aur usay agar chhaira jaye
tou Internet kay kaafi hissay tehas nehas hona shuru hojatay hain.
Tou Laurel ungliyon kay nishaan chura rahi thi.
Shayad takeh rasaai haasil kar sakay.
Tou teen logon kay nishaanaat kyun churaaye?
Kya aik se kaam nahi hota?
Nahi, Internet hisson mein batta hai
tou sirf aik shakhs aik sath sab barbaad nahi kar sakta hai.
Aur har manager ko aik hissa mila hai.
Aur teenon ko mila kar master vault tak ki rasaai haasil hai
jo tamaam hisson ko sambhaalta hai.
Acha tou iska matlab Cayden James Internet ko bigaarna chaahta hai?
Aur kya woh aisa kar sakta hai?
Agar vault tabah ki jaaye tou haan.
Aur phir kya hoga? Main e-mail nahi bhej sakunga? Us se kya hota hai?
Internet ab har cheez par qaabu karta hai.
Bijli, paani ki farahmi, hospital kay aalat.
Aur jahaz, rail gaariyoun ko, gaari tak ko.
Alena nay kaha tha Cayden taqreeban 30 crore logon ko nuqsaan pohanchayega.
-Dar asal ye kam lagta hain. -Haan, main muttafiq hun.
Ye sab meri ghalti hai.
Acha, apna dehan yahan lagao.
James aur uskay log is vault ko nishaana banaana chaahtay hain.
Kya humein uski jagah maalum hai?
Uski jagah ko khufiya rakha hai
ke uskay baaray mein aik lafz tak nahi pata ke kitna khufiya muqaam hai.
Jo bhi ho. Main hack kar rahi hun jis se jagah ka jald maalum hojayega.
Zabardast. Jiska matlab tum ghar jao, nahao, aaraam karo...
Main theek hun.
Ye guzaarish nahi kar raha, Felicity.
-Hey. -Hey.
John nay mujhe bataaya ke kya huwa tha.
Tou shayad tumhara yahan aana uska mansooba tha.
Darasal mujhe lagta hai ke woh chaahta tha
tum aisay shakhs se baat karo jo ke ghaltiyaan karnay ka maahir hai.
Jo abhi horaha hai us mein tumhari ghalti nahi hai.
Kya itnay saalon se main aisi hi baatein karti thi?
Nahi, tum ziada aqalmandi waali baat karti thi.
Tum kaisay kar paatay thay?
Kaisay Green Arrow, naazim, boyfriend aur aik bhai ka kirdaar adaa kar paatay thay?
Kaisay...
Tum kaisay ye sab khud kar paaye thay?
Main nay ye akailay ho kar nahi kiya.
Meray sath tum thi.
Haan, ye tum isliye keh rahay ho takeh achay boyfriend ban kar dikhao
aur ye kaam bhi kar raha hai.
Main mazaaq nahi kar raha hun, Felicity.
Jab hum aisay saath bhi nahi thay
tab bhi tum humesha meray sath thi.
Humeshe mujhse baat kar kay mujhe sambhaalti thi
takeh meri Green Arrow ban'nay mein madad kar sako.
Tumhari aawaaz waqai mein har waqt meray kaanon mein hoti thi
jab bhi main maidaan mein maujood hota tha.
Aur is hi wajah se main tumhara peecha kar kay club pohancha tha.
Kyunke main us mauqay ki talaash mein tha
ke main bhi tumharay sath rahun jaisay tum meray sath rehti thi.
Tou phir main kya baat karti tumse...
aisi soorat-e-haal mein?
Tum mujhe kehti ke main... Matlab tum nay...
Cayden James ko azaad karaaya tha...
woh isliye kiya tha kyunke
us lamhay, us waqt, tumharay dil nay kaha ke yehi sahi kaam hai.
Haan.
Tum mujhe kehti ke maazi se baahar niklo.
Tum mujhe maujooda waqt durust karnay ko kehti.
Tum mujhe khud par bharosa rakhnay ko kehti.
Haan, main bazaahir tor par bohat aqalmand hun.
Bohat ziada aqalmand.
Maaf karna.
-Ye aik aadat banti jaa rahi hai. -Haan.
Aur mujhe bohat fakhar hai tum par.
Meharbaani karo.
Meri biwi aur dou chhoti betiyan hain.
Mujhe pata hai.
Mera bhi ghar baar huwa karta tha.
Main aapkay josh ki qadar karta hun, Miss Lance,
lekin humein logon ko dur karna hai, unhein maarna nahi hai.
Kya main tumharay tor tareeqon par sawaal karti hun?
Aray, thori shukar guzaar bano.
Agar main nahi hota,
tou tum ya tou Lian Yu par bhooki maari jaati ya phir khoon behnay se.
Pre-Socratic philosopher Thales jo Miletus ka rehnay waala hai,
jisay Science ka baap maana jaata hai,
uska maan'na tha ke har soorat-e-haal ka koyi qudrati maqsad hota hai
bhalay hum usko agar dekh bhi nahi saktay.
Aur usko lagta tha ke be-aib ilm kay sath
aik shakhs kisi bhi cheez par qaabu paa sakta hai.
Har cheez par.
Tum bohat hairaan kartay rehtay ho na?
Aray, main tou sirf aik shuruwaat hun.
Androoni muqaddas muqaam mein khush aamdeed.
Ye mar chuka hai.
Biometric tarah se haathon ko jaanchnay ka aala.
Zabardast. Siwaye is laash kay.
Chokan'nay raho.
Ye jagah bohat bari hai.
Puray Internet ko sambhaalnay keliye aik bari jagah hi darkaar thi.
Is taraf aao.
Cayden vault kay CPU ko overclock kar raha hai.
Aasaan lafzon mein batao, Felicity.
Us nay system mein virus lagaya hai jis se sab kuch phat jayega.
Kuch ziada hi asaan lafzon mein bata diya.
Vault kay phatnay mein kitna waqt baaqi hai?
Chhay minute hain. Main shayad virus rok lu.
Mujhe bas aik minute darkaar hai.
Cayden James aur Laurel kisi soorat mein tumhein ye karnay nahi dengay.
Neechay jhuko!
Tum sahi keh rahay thay.
Tumharay aadmi un se lar rahay hain.
Humaray aadmi, Miss Lance.
Ye aik jamhoori saath hai.
Miss Smoak server par dikhi hain.
Chalaak larki hai.
Uski chalaaki kabhi afsos mein nahi daalti.
Main thori coding kar raha hun takeh woh masroof rahay
aur phir main chala jaata hun.
Uskay doston kay sath bhi yehi karna.
Nahi, nahi, nahi!
Is waqt humein "nahi" sun'na gawaara nahi hai.
Cayden nay CPU kay firewall se raasta rok diya hai.
Ab main yahan beth kar virus nahi rok sakti.
Is se pehlay woh is jagah ko raakh mein badlay, mujhe wahan pohanchna hoga.
Mera matlab hai, Internet ko.
-CPU kis taraf hai? -Shumaali maghrib ki jaanib.
Theek hai. Hum tumhein chhupa detay hain. Sab Delta ki tarteeb apnao!
Peechay hatto!
Un kay paas ziada aslah hai.
Hum nay sambhaala huwa hai. Tum theek kar logi?
Haan main sambhaal lungi. Bas chaar minute keliye unhein dur rakho.
Jao! Jao!
Shayad ye akailay karna, acha mansooba nahi tha.
-Achi baat hai ke tum akaili nahi ho. -Oliver?
Lekin agar main is kursi par hun tou main bator Overwatch hun.
-Tum bunker mein ho? -Haan, tumhein masla tou nahi?
Haan mujhe hargiz koyi masla nahi hai.
Mujhe tou bilkul masla nahi hai.
Khas tor par agar tumhari nazrein is jagah par hain.
Haan, shayad hain.
Tum nay ye system itna behtareen bana diya ke William bhi isay chala sakta hai.
Kya tumhein shumaali magrib taraf kamra dikh raha hai?
Haan, lekin uskay aur tumharay beech 10 gunday kharay hain.
Tou main mehfuz raasta batata hun.
Apnay baayein jaanib walay corridor se jao.
Kya tumhein yaqeen hai?
Maaf karna, daayein jaanib. Meray liye woh baayein jaanib tha.
Bas thora bohat seekh raha hun.
Overwatch. Soorat-e-haal batao.
Overwatch, kya soorat-e-haal hai?
Woh theek hai.
Ruko.
Daayein jaanib baro.
Us darwaazay kay neechay.
Teen, dou, aik.
Raasta saaf hai.
Zabardast.
Main andar aagai hun.
Cayden yahan maujood nahi hai.
Kaam par lagnay ka waqt aagaya hai.
Tumharay baayein jaanib koyi hai.
Mujhe pata tha ke tum yaheen kaheen hogi.
Main tum se dur reh hi nahi paai.
Siwaye ye ke tum mein badlao aagaya hai.
Main bas andaaza nahi kar paa rahi hun.
Chalo main tumhari madad kar deta hun.
Tou kya ye crossbow hai?
Bohat pyaari baat hai.
Dou gunday aur aarahay hain.
Wahan! Wahan!
Aray, uskay liye shukriya.
Bas tumhein kuch waqt dena chaahta tha.
Haan, mujhe waqt chaahiye hoga.
Mujhe CPU ka firewall hattana hai takeh Cayden ka virus rok sakun.
Aur ye CPU kay overclock ki raftaar barh rahi hai
aur usnay cooling system bhi band kar diya hai.
Mujhe bilkul bhi samajh nahi aaya jo tum nay abhi kaha hai.
Tumhein ajeeb awaazein aur daraoni roshniyan samajh aati hain na?
Mujhe aik baat maalum hai.
Tum kar dikha sakti ho.
Mujhe tum par bharosa hai.
Jaanay ka waqt aagaya hai.
-Shukriya. -Koyi baat nahi.
Agar ye jagah phatnay waali hai tou yahan se foran nikaltay hain.
Overwatch, kya soorat-e-haal hai?
Overwatch?
Zabardast kaam kar dikhaaya.
Aur hum maray bhi nahi.
Tumhein kaha tha naa.
Haan. Agar humein is hi tarah jagah badal kar kaam karna para
tou tumhein meri kahawat apnaani paregi,
"Main ye nahi keh rahi ke main nay tumhein bataaya tha."
Tum mujhe tou alag baat kehti thi.
Haan. Lekin har waqt tou nahi.
Shukriya.
Mujhe khushi hai ke main madad kar paaya.
Tum humesha madad kartay ho.
Shuker Khuda ki ke hum nay Internet ko bacha liya.
Is saal main bohat zabardast game khel raha tha.
Tou jo tum nay nayaa ohda sambhaala hai,
-kya ye humesha keliye hai? -Mujhe nahi lagta.
Shayad Mayor Queen bohat masroof hain
ke woh tech support mein dousri naukri nahi kar saktay.
Aur itnay saaray saal maidaan mein guzaarnay kay baad
ye beizzati kehlai jayegi agar tumhari ungliyaan nakaara hogai.
Sab baatein aik jagah...
hum nay dekhna hai ke Laurel ab Cayden James ka sath kyun day rahi hai.
Ye wohi sab operatives thay jinhein hum nay pichhlay maheenay pakra tha.
Maaf karna.
Puraani aadatein hain.
Tum log khud sambhaalna.
Main tumharay sath chal rahi hun. Alena ko achi khabar sunaati hun ja kar.
Shukriya.
Mujhe shukriya mat kaho. Duniya ko bachana humara kaam hai.
Woh bhi aur apni ghaltiyon ko sudhaarna bhi.
Is sab mein tumhara koyi qasoor nahi, Felicity.
Main nay Cayden ki haami bhari thi. Tum bas mera sath de rahi thi.
Haan, tum nay kaha tha ke woh badal gaya hai.
Haan.
Chonka ab tum aik buray uber-hacker keliye kaam nahi kar rahi...
Main bas aisa soch rahi hun.
Tum yahan se nikal kar kya kaam karo gi?
Main apnay liye kuch waqt nikaalungi.
Aur kuch nazariya samajhnay ki koshish karungi jiski bohat zarurat hai.
Aur phir agar shayad, tumhein zarurat ho
tou tumhara kaarobar keliye aakar kaam karungi?
Haan, ye zabardast baat hogi.
-Acha? -Haan, tumhein aana chaahiye.
Matlab taqreeban aik, dou saalon mein.
Abhi Curtis aur main nay sochna hai ke kya kaam karna hai.
Darasal meray paas tumharay liye un kaamon ki fehrist hai.
Acha?
Tum Palmer Tech se kyun nikaali gai thi?
Aik tou main waqt barbaad karti thi aur sust thi team kay sath kaam karnay mein.
Iskay elawa...
Board dar asal kaafi mukhalif tha meri koshish...
Tum apnay spinal implant ko dousron keliye banao.
Haan.
Tum kisi aisay kaam ko kab se talaash kar rahi ho
jis se duniya badli jaaye
jabke pooray waqt tum is idea par khud ko tikaati aai ho.
Main kisi tarah Palmer Tech mein gunjaish kay muttabiq implant bana nahi...
Ab tou Curtis bhi hai aur koyi board bhi nahi.
Dar asal Curtis aur main kaafi waqt se company ka naam soch rahay hain
lekin abhi tak koyi naam samajh nahi aaya.
Aur ye is nazariye ko paanay jitna hi mushkil marhala raha hai.
Tou main soch rahi thi ke agar tumhein pura na lagay
ke main naam Helix rakh dun?
Mujhe nahi lagta ke tumhein jaraaim pesha hackers se ghabrana chaahiye
ke woh tumhein naam istemal karnay par kuch kahengay.
-Ye tou sach hai. -Aur mujhe lagta hai
ke ye kaafi achi baat hogi
ke us naam se kuch faidaymand kiya jaa raha hai.
-"Helix Dynamics." -Isko bolnay mein bhi aasaani hai.
Iska logo bhi zabardast ban sakta hai
aur ba-asaani Nobel kay tamghay par daag saktay hain.
Hairat ki baat hai ke ye Curtis ka bhi maan'na hai.
Mujhe lagta hai ke ye mumkin hai.
Adhooray kaam ko karnay ka inaam?
Is kay zariye woh tumhara pata nahi laga paayengay
tumhari cheekh ki goonj se.
Aur baghair kisi aib kay kaam mukamal huwa tha.
Mujhe laga tha ke Internet tabah karna humara kaam tha.
Nahi, vault ko mehfuz rakhnay walay firewall ko hattana mansooba tha.
Aur Miss Smoak nay maharat se woh kaam anjaam diya.
Tum usay khud se kyun nahi kar paaye thay?
Main kab se apnay koyi shawaahid nahi chhorta, Miss Lance.
Behtar hai ke Miss Smoak kay digital fingerprints
hon us CPU par, bajaye kay meray.
Aur firewall ko tabah karnay mein madad karnay se
main aik bohat eham code upload kar paaya tha Arclight par.
Ab kya hoga?
Hum agla qadam uthaayengay.
Khaana umeed se ziada behtar tha.
Yaqeen nahi aata ke hum pura waqt sath ho paaye hain.
Koyi madaakhlat nahi,
koyi mussalah qaatil nahi...
Aur abhi tak meetha khaanay ki gunjaaish hai.
Mujh mein bhi.
-Thehro. -Koyi baat nahi.
-Aray maaf karna. -Koyi baat nahi.
-Maaf karna. -Koyi baat nahi.
Maaf karna.
Maaf karna. Ye mera nahi hai.
Shukriya.
-Aik second. -Haan.
Hello.
Hi.
Acha.
Main wahan pohanch jaunga.
Theek hai.
Woh John ya team mein se tou koyi nahi lag raha tha.
Un mein se koyi nahi tha.
Kya maamla hai?
Woh Slade Wilson tha.
Usay meri madad darkaar hai.